CELEX: 32014R0001
Language: sk
Date: 2013-08-28 00:00:00
Title: Delegované nariadenie Komisie (EÚ) č. 1/2014 z  28. augusta 2013 , ktorým sa stanovuje príloha III k nariadeniu Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií

4.1.2014   
            
            
               SK
            
            
               Úradný vestník Európskej únie
            
            
               L 1/1
            
         
      DELEGOVANÉ NARIADENIE KOMISIE (EÚ) č. 1/2014
   z 28. augusta 2013,
   ktorým sa stanovuje príloha III k nariadeniu Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 207,
   so zreteľom na nariadenie Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008 (1), a najmä na jeho článok 10 ods. 4,
   keďže:
   
               (1)
            
            
               V článku 9 ods. 1 nariadenia (EÚ) č. 978/2012 (ďalej len „nariadenie o VSP“) sa stanovujú osobitné kritériá oprávnenosti na poskytovanie colných preferencií v rámci osobitného stimulačného opatrenia pre trvalo udržateľný rozvoj a dobrú správu vecí verejných (ďalej len VSP+) žiadajúcej krajine. Daná krajina by na tieto účely mala byť považovaná za zraniteľnú. Mala by mať ratifikované všetky dohovory uvedené v prílohe VIII k nariadeniu o VSP a podľa najnovších dostupných záverov príslušných monitorovacích orgánov nedošlo k závažným nedostatkom pri účinnom vykonávaní žiadneho z týchto dohovorov. V súvislosti so žiadnym z príslušných dohovorov by nemala vzniesť výhradu, ktorá je podľa daného dohovoru zakázaná alebo ktorá je na výlučné účely článku 9 nariadenia o VSP považovaná za výhradu v rozpore s cieľom a účelom daného dohovoru. Mala by bezvýhradne prijať požiadavky na podávanie správ uložené jednotlivými dohovormi a prijať povinné záväzky uvedené v článku 9 odseku 1 písmenách d), e) a f) nariadenia o VSP.
            
         
               (2)
            
            
               Každá žiadajúca krajina, ktorá chce využívať VSP+, mala podať žiadosť doplnenú úplnými informáciami o ratifikácii príslušných dohovorov, svojich výhradách a námietkach, ktoré voči týmto výhradám vzniesli ostatné strany daného dohovoru, a svojich povinných záväzkoch.
            
         
               (3)
            
            
               Komisii boli doručené žiadosti Arménska, Bolívie, Kapverd, Kostariky, Ekvádoru, Gruzínska, Mongolska, Pakistanu, Paraguaja a Peru.
            
         
               (4)
            
            
               Komisia bola splnomocnená prijať delegovaný akt v súlade s článkom 290 ZFEÚ na účely stanovenia prílohy III s cieľom udeliť VSP+, pričom žiadajúca krajina sa pridá na zoznam zvýhodnených krajín v rámci VSP+.
            
         
               (5)
            
            
               Komisia preskúmala predložené žiadosti v súlade s ustanoveniami článku 10 ods. 1 nariadenia o VSP a stanovila zoznam zvýhodnených krajín VSP+, ktoré spĺňajú kritériá oprávnenosti. Uvedeným krajinám by sa preto od 1. januára 2014 malo udeliť VSP+,
            
         PRIJALA TOTO NARIADENIE:
   Článok 1
   Príloha III k nariadeniu (EÚ) č. 978/2012 sa stanovuje tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. augusta 2013
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 303, 31.10.2012, s. 1.
   
      PRÍLOHA
      
         
            „PRÍLOHA III
            
               Zvýhodnené krajiny
                (1)
               podľa osobitného stimulačného opatrenia pre trvalo udržateľný rozvoj a dobrú správu vecí verejných uvedeného v článku 1 ods. 2 písm. b)
            
            
                        Stĺpec A
                     
                     
                        :
                     
                     
                        abecedný kód v súlade s nomenklatúrou krajín a území na účely zisťovania štatistických údajov o zahraničnom obchode Únie
                     
                  
                        Stĺpec B
                     
                     
                        :
                     
                     
                        názov
                     
                  
                        A
                     
                     
                        B
                     
                  
                        AM
                     
                     
                        Arménsko
                     
                  
                        BO
                     
                     
                        Bolívia
                     
                  
                        CR
                     
                     
                        Kostarika
                     
                  
                        CV
                     
                     
                        Kapverdy
                     
                  
                        EC
                     
                     
                        Ekvádor
                     
                  
                        GE
                     
                     
                        Gruzínsko
                     
                  
                        MN
                     
                     
                        Mongolsko
                     
                  
                        PE
                     
                     
                        Peru
                     
                  
                        PK
                     
                     
                        Pakistan
                     
                  
                        PY
                     
                     
                        Paraguaj
                     
                  
               Zvýhodnené krajiny podľa osobitného stimulačného opatrenia pre trvalo udržateľný rozvoj a dobrú správu vecí verejných uvedeného v článku 1 ods. 2 písm. b), ktoré boli dočasne vyňaté z tohto opatrenia, pokiaľ ide o všetky alebo určité výrobky s pôvodom v týchto krajinách
            
            
                        Stĺpec A
                     
                     
                        :
                     
                     
                        abecedný kód v súlade s nomenklatúrou krajín a území na účely zisťovania štatistických údajov o zahraničnom obchode Únie
                     
                  
                        Stĺpec B
                     
                     
                        :
                     
                     
                        názov
                     
                  
                        A
                     
                     
                        B
                     
                  
                         
                     
                     
                         
                     
                  
      
      
         (1)  Tento zoznam zahŕňa krajiny, ktorých preferencie mohli byť dočasne zrušené alebo pozastavené. Komisia alebo príslušné orgány danej krajiny budú môcť poskytnúť aktualizovaný zoznam.“